  	

JUDEŢUL TIMIŞ                                                        
MUNICIPIUL TIMIŞOARA             		            		     ANEXA  C la HCLMT NR. ____________
                                        
CONTRACT DE ADMINISTRARE
Nr.   __ din data de ______________

I. PĂRŢILE CONTRACTANTE
1.1. Municipiul Timișoara, cu sediul în Mun. Timișoara, Bd. C.D. Loga nr.1, cod fiscal 14756536, tel 0256/408300, fax 0256/204177, reprezentat prin Primar – Dominic Fritz, Director Economic –_________________ și Director Patrimoniu – ________________, în calitate de PROPRIETAR, 
şi
1.2.  Administrația pentru Sănătate și Educație a Municipiului Timișoara,  cu sediul în Mun. Timișoara, Str. Episcom Augustin Pacha, nr. 1, SAD 3,   cod fiscal 45858102, tel. 0256/408300, reprezentată prin Director  General – Mihai Boncea și Director Economic – Simona Pîțan,  în calitate de ADMINISTRATOR,

II.  BAZA LEGALĂ
2.1. Baza legală încheierii prezentului contract este:
a)  art. 136 alin. (4) din Constituţie,
b) Hotărârea Consiliului Local al Municipiului Timişoara  nr. 89 din 16.03.2022,
c) art. 6) din Reglamentul de Oranizare și Funcționare a Administrației pentru Sănătate și Educație a Municipiului Timișoara, aprobat prin HCL nr. 89/16.03.2022 și modificat prin  HCL nr. 671/27.12.2022,
d)  Hotărârea Consiliului Local al Municipiului Timişoara  nr. _____ din _____________,
e)  O.U.G. nr. 57/2019, privind codul administrativ, cu modificările și completările ulterioare, art. 108, art. 297-301,
f)  art. 867 - 870 Noul Cod Civil, cu modificările și completările ulterioare,
g) art. 112 alin. (2) din Legea educaţiei  nr. 1/2011 cu  modificările și completările ulterioare.

III. OBIECTUL CONTRACTULUI
3.1. Obiectul contractului îl constituie atribuirea de către proprietar, cu titlu gratuit, a dreptului de administrare asupra imobilelor aflate în proprietatea Municipiului Timişoara în care își desfășoară activitatea unitățile de învățământ preuniversitar de  stat și anume:
a) Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, proprietatea Municipiului Timişoara, înscrise  în cărțile funciare aferente prevăzute în Anexa A  la prezentul contract;
3.2. Valorile de inventar  ale  construcțiilor și terenurilor transmise în administrare sunt prevăzute în Anexa B la  prezentul contact.
 
IV. DESTINAŢIA  SPAŢIILOR DATE  ÎN ADMINISTRARE
4.1. Bunurile prevăzute la punctul 3.1. se transmit în administrarea Administrației pentru Sănătate și Educație a Municipiului Timișoara pentru asigurarea desfășurării în bune condiții a procesului instructiv-educativ a unităților de învățământ preuniversitar de stat de pe raza Municipiului Timișoara. 

V. DURATA CONTRACTULUI
5.1. Prezentul contract se încheie pe o durată de 10 ani, începând cu data semnării contractului între părți.
5.2. Prin acordul părţilor, prezentul contract poate să înceteze şi înainte de termen.
5.3. Prelungirea contractului se face prin acordul părţilor prin încheierea unui act adiţional.

VI. DREPTURILE SI OBLIGAŢIILE PĂRŢILOR
6.1. Drepturile proprietarului:
6.1.1.) dreptul la stabilirea destinației bunurilor date în administrare; 
6.1.2.) dreptul la ținerea evidenței de cadastru și publicitate imobiliară în condițiile legii;
6.1.3.) dreptul să modifice în mod unilateral partea reglementară a contractului de administrare, cu notificarea prealabilă a administratorului din motive excepţionale legate de interesul naţional sau local;
6.1.4.) dreptul la contravaloarea lucrărilor executate asupra imobilului, indiferent de natura acestora, care rămân în proprietatea Municipiului Timişoara, fiind integrate în valoarea bunului imobil şi nu pot fi revendicate de administrator, indiferent de natura lucrărilor executate;
6.1.5.) dreptul de a monitoriza situația bunurilor date în administrare, respectiv dacă acestea sunt în conformitate cu afectațiunea de uz sau interes public local sau național, după caz, precum și cu destinația avută în vedere la data constituirii dreptului,
6.1.6.) dreptul să rezilieze contractul, în cazul în care administratorul nu-şi respectă obligaţiile prevăzute în prezentul contract; 
6.1.7.) dreptul să denunţe în mod unilateral contractul de administrare, din motive excepţionale legate de interesul naţional sau local;
6.1. Obligațiile proprietarului:
6.2.1.) obligaţia să predea administratorului spaţiile atribuite, pe bază de proces-verbal de predare-primire în termen de ______________ de la încheierea prezentului contract;
6.2.2.) obligaţia să nu-l împiedice pe administrator să folosească spaţiul potrivit destinaţiei sale, până la termenul convenit;
6.2.3.) obligaţia să asigure buna folosire a căilor de acces;
6.2.4.) obligaţia să radieze dreptul de administrare la expirarea prezentului contract sau în baza actului de revocare a prezentului contract;
6.2.5.) obligația de clarificare a situației  juridice  a construcțiilor și terenurilor  aferente  construcțiilor  prevăzute la art. 3 (Anexa A), de întocmire a documentațiilor  specifice de  înscriere a  acestora în cărțiile funciare aferente și înscrierea lor în cărțile funciare aferente, prin grija Direcției Patrimoniu, Direcției Economice - Biroul Mijloace Fixe, Serviciului Juridic din  cadrul Primăriei Municipiului Timișoara, cu asistența Administrației pentru Sănătate și Educație a Municipiului Timișoara.
6.2.5.1. obligația de a supune aprobării prin hotărâre a Consiliului Local, după clarificare, revizuire  și completare a (Anexei A) cu  datele de identificare înscrise în cărțile funciare, atât pentru construcții cât și pentru terenurile aferente construcțiilor prevăzute la art. 3  (Anexa A). 
6.3. Drepturile administratorului:
6.3.1.) să folosească şi să dispună de bunurile aflate în administrare în condiţiile stabilite de lege şi potrivit destinaţiei prevăzute la punctul 4.1;
 6.3.2.) exercitarea folosinţei imobilului în limita cerinţelor impuse de funcţionarea unităților de învățământ şi pentru activităţile specifice acestora;
6.3.3.) culegerea fructelor bunurilor;
6.3.4.) de a iniția contracte de închiriere/dare în folosință a bunurilor proprietate publică în condițiile legii;
6.3.5.) inițiază, demarează și aplică procedura de schimbare de destinație în condițiile legii;
6.3.6.) inițiază, demarează și aplică procedura de trecere din domeniul public în domeniul privat/ domeniul privat în domeniul public al municipiului Timișoara în condițiile legii.
6.3.7.) inițiază, demarează și aplică procedura de trecere din domeniul public  al municipiului Timișoara  în domeniul public  al statului/judetului  condițiile legii. 
6.4. Obligațiile administratorului:
6.4.1.) să înscrie în cartea funciară dreptul de administrare;
6.4.2.) să-și înregistreze bunurile date în administrare în evidența contabilă potrivit legii;
6.4.3.) să folosească, în mod direct și indirect, pe riscul şi pe răspunderea sa, spaţiile care fac obiectul prezentului contract şi să se îngrijească de bunurile date în administrare întocmai ca proprietarul acestora; să acorde dreptul de servitute, în condițiile legii;
6.4.4.) de a se asigura că pentru bunurile date în administrare este asigurată paza, protecţia şi conservarea lor;
6.4.5.) suportă toate cheltuielile necesare pentru aducerea bunurilor la starea corespunzătoare de folosinţă, în cazul degradării acestora, ca urmare a utilizării necorespunzătoare sau a neasigurării pazei, în limita prevederilor bugetare alocate de ordonatorul principal de credite;
6.4.6.) obligația de a obţine avizele pentru planul urbanistic zonal fără schimbarea uzului şi interesului public şi destinaţiei bunurilor, după caz și pentru lucrări de îmbunătățire și menținere a caracteristicilor tehnice ale bunurilor;
6.4.7.) obligaţia să execute în condiţiile legii, lucrările de investiţii şi reparaţii necesare desfăşurării activităţilor unităților de învățământ, în limita prevederilor bugetare alocate de ordonatorul principal de credite;
6.4.8.) obligația să transmită  proprietarului valoarea  lucrărilor  executate  în vederea măriri valorii de inventar în evidența contabilă; 
6.4.9.) obligația  de a înscrie în cartea funciară orice  corpuri  de clădire rezultare  prin extindere  pe orizontală sau verticală, corpuri de clădire edificate. 
6.4.10.) să obţină toate avizele şi autorizaţiile prevăzute de lege pentru amenajarea spaţiului, necesare desfăşurării activităţilor specifice şi să suporte toate cheltuielile ce decurg din acestea, neavând dreptul să ceară restituirea acestora de la proprietar; 
6.4.11.) să reevalueze bunurile, în condiţiile legii;
6.4.12.) obligația să inventarieze anual bunurile date în administrare și să transmită prorietarului situația inventarierii;
6.4.13.) semnarea procesului-verbal de vecinătate, fără schimbarea regimului juridic al bunului, dacă este cazul;
6.4.14.) semnarea acordului de avizare a documentaţiei de carte funciară pentru obţinerea certificatului de atestare a edificării construcţiilor, dacă este cazul;
6.4.15.) obţinerea avizelor pentru lucrări de îmbunătăţire şi menţinere a caracteristicilor tehnice ale bunurilor, după caz;
6.4.16.)  să întreţină permanent spaţiile interioare/exterioare ale construcțiilor; 
6.4.17.) să aloce resurse necesare în vedera acoperirii   costurilor legate de igienizarea imobilului (dezinfecţie, dezinsecţie, deratizare şi orice alte cheltuieli colaterale), precum şi cele de natură a conserva imobilul (zugrăveli, tencuieli, reparaţii instalaţii sanitare, termice, electrice şi de orice altă natură), cuprinse în bugetul unităților de învățământ;
6.4.18.) să aloce lunar resurse necesare în vederea plății  utilităţilor, în baza unui contract/convenţie de furnizare a utilităţilor încheiat între unitățile de învățământ și furnizori, obligându-se să achite eventualele diferenţe rezultate ca modificare din variaţia preţurilor şi tarifelor percepute prin apariţia de noi acte normative, cuprinse în bugetul unităților de învățământ;
6.4.19.) să nu depoziteze materiale toxice sau inflamabile, să se asigure că nu vor fi depozitate materiale toxice sau inflamabile şi să ia toate măsurile necesare pentru exploatarea în siguranţă a spaţiilor date în administrare. Echipamentele tehnice care se vor instala, vor funcţiona în conformitate cu standardele naţionale şi europene privind parametri tehnici de emisie, iar puterile radiante ale acestora nu vor depăşi limitele prevăzute în normele naţionale şi europene. 
6.4.20.) obligaţia să obţină autorizaţiile de securitate la incendiu sau alte autorizaţii prevăzute în legi speciale;
6.4.21) obligația să respecte condiţiile impuse de natura bunurilor (materiale cu regim special, condiţii de siguranţă în exploatare, protecţia mediului, etc);
6.4.22.) obligația să permită inspecţiile reprezentanţilor proprietarului pentru verificarea imobilelor date în administrare;
6.4.23.) obligația să-l anunţe pe proprietar de acţiunile intentate de terţi, care privesc proprietatea sau posesia spaţiilor date în administrare;
6.4.24.) obligația să restituie bunurile date în administrare la împlinirea termenului stipulat în prezentul contract;
6.4.25.) la încetarea contractului, administratorul este obligat să pună la dispoziţia proprietarului bunurile primite în administrare în starea în care acestea se găsesc la momentul respectiv. Contravaloarea lucrărilor executate asupra imobilelor, indiferent de natura acestora, rămân în proprietatea Municipiului Timişoara, fiind integrate în valoarea bunurilor imobile şi nu pot fi revendicate de administrator, indiferent de natura lucrărilor executate; 
6.4.26.) la încetarea contractului de administrare prin ajungere la termen, administratorul este obligat să restituie proprietarului bunurile date în administrare în deplină proprietate în mod gratuit şi liber de orice sarcini;
6.4.27.) la încetarea contractului de administrare, din alte cauze decât prin ajungere la termen, excluzând forţa majoră şi cazul fortuit, administratorul este obligat să asigure continuitatea exploatării bunurilor, în condiţiile stipulate în contract, până la preluarea acestora de către proprietar.

VII. ÎNCETAREA CONTRACTULUI  DE ADMINISTRARE
7.1.  Prezentul contract îşi încetează efectele în următoarele cazuri:
a).  la împlinirea termenului pentru care a fost încheiat;
b). înainte de expirarea termenului, prin acordul comun al celor două părţi, la iniţiativa uneia dintre acestea;
c).  odată cu încetarea dreptului de proprietate publică, sau prin actul de revocare emis, în condiţiile legii, dacă interesul public o impune, de către organul care l-a constituit, potrivit art. 869 din Codul Civil;
d). în cazul în care interesul naţional sau local o impune, prin denunţarea unilaterală de către proprietar. În această situaţie de încetare a contractului, nu se percep daune;
e). la dispariţia, dintr-o cauză de forţă majoră a bunului, sau în cazul imposibilităţii obiective a administratorului de a-l exploata, prin renunţare, fără plata unei despăgubiri;
7.2. Prezentul contract încetează de drept fără punere în întârziere, fără intervenţia instanţei de judecată şi fără nici o altă formalitate prealabilă, în caz de schimbare a proprietarului.

VIII. CLAUZE PRIVIND REZILIEREA CONTRACTULUI
8.1. Contractul de administrare se reziliază, în conformitate cu prevederile legale în vigoare, în una din urmatoarele situaţii:
a) Administratorul nu îşi execută obligaţiile stabilite în sarcina sa, prevăzute la art. 6.4;
b) Nerespectarea obligaţiilor prevăzute la cap. VI din prezentul contract, de către una dintre părţi, în mod culpabil şi repetat, dă dreptul părţii lezate de a considera contractul desfiinţat de plin drept, fără somaţie, punere în întârziere, sau intervenţia instanţei de judecată, conform pactului comisoriu de gradul IV şi de a pretinde plata de daune - interese.

IX. FORŢA MAJORĂ
9.1.  Forţa majoră este constatată de o autoritate competentă.
9.2. Forţa majoră exonerează părţile de îndeplinirea obligaţiilor asumate prin prezentul contract, pe toată perioada în care aceasta acţionează.
9.3. Derularea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
9.4. Partea care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
9.5. Dacă forţa majoră acţionează sau se estimează că va acţiona pe o perioadă mai mare de  6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte părți daune-interese.

X. MODIFICAREA CONTRACTULUI
10.1.	Părţile contractante au dreptul, pe durata derulării contractului, de a conveni modificarea clauzelor contractului,  prin act adiţional, numai după o prealabilă notificare scrisă, cu acordul ambelor părţi.
10.2. Prezentul contract va fi adaptat corespunzător reglementărilor legale, ulterioare încheierii acestuia, care îi sunt aplicabile.	

XI. LITIGII
11.1. Părţile prezentului contract vor face toate eforturile pentru a rezolva pe cale amiabilă, prin tratative directe, orice neînţelegere, sau dispută care se poate ivi între ele, în cadrul sau în legătura cu derularea contractului.
11.2. Dacă după 15 de zile de la începerea acestor tratative, părţile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

XII. DISPOZIŢII FINALE
12.1 Prezentul contract a fost încheiat astăzi, __________ în _____ exemplare, din care un exemplar pentru Administrator.


PROPRIETAR,				                                   ADMINISTRATOR, 
  MUNICIPIUL TIMISOARA    	    			    ADMINISTRAȚIA PENTRU SĂNĂTATE
 							ȘI EDUCAȚIE A MUNICIPIULUI TIMIȘOARA 

									   	
PRIMAR, 						          DIRECTOR GENERAL
        DOMINIC FRITZ                                                               	              MIHAI BONCEA		          
	      					          
			  					        							      
    DIRECŢIA ECONOMICĂ,  					 	DIRECȚIA ECONOMICĂ
        STELIANA STANCIU						     SIMONA PÎȚAN
								


  SERVICIUL JURIDIC,				                                   COMPARTIMENT COMUNICARE, 
                                                                                                                       JURIDIC, RESURSE UMANE, AUDIT									                GEORGETA PARENTE
										
	
		   
  DIRECȚIA PATRIMONIU, 
          



